Diari Oficial de la Generalitat Valenciana


Sumari del DOGV 8929, del 19-10-2020 (2020/8354)

RESOLUCIÓ de 7 d'octubre de 2020, de la Conselleria d'Educació, Cultura i Esport, per la qual es concedeix nova autorització per trasllat d'instal·lacions del centre privat de Formació Professional Academia Latina, amb número de codi 88502727, de la localitat de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8929

Data del DOGV
:   19-10-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/8354


Data del document
:   07-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 d'octubre de 2020, de la Conselleria d'Educació, Cultura i Esport, per la qual es concedeix nova autorització per trasllat d'instal·lacions del centre privat de Formació Professional Academia Latina, amb número de codi 05738034, de la localitat de Castelló de la Plana. [2020/8354]  
L'expedient 2020/036 ha sigut iniciat a instàncies d'Ivan Albuixech Alba, en representació de la titularitat del centre, en sol·licitud de nova autorització per trasllat d'instal·lacions del centre docent privat de Formació Professional denominat Academia Latina, amb número de codi 74442882, de la localitat de Castelló de la Plana.  
  
La Direcció General de Centres Docents va emetre informe favorable, el 20 de juliol de 2020, respecte a l'adequació de les instal·lacions proposades, quant a espais educatius, al que es disposa en la legislació aplicable.  
Vista la proposta favorable de la direcció territorial competent en matèria educativa, que inclou l'informe tècnic favorable de la Unitat Tècnica de Construccions, de conformitat amb la legislació aplicable.  
  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Autoritzar l'obertura i funcionament del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 67995258.  
Denominació genèrica del centre: centre privat de Formació Professional.  
Denominació específica del centre: Academia Latina.  
Titularitat: Academia Latina, SL.  
Domicili: c/ Herrero, núm. 23.  
Localitat: Castelló de la Plana.  
Província: Castelló.  
  
Ensenyaments i capacitat màxima que s'autoritza:  
- GM Gestió Administrativa, 4 unitats amb 30 llocs escolars per unitat (2 unitats en torn de matí i dues unitats en torn de vesprada).  
  
- GM Activitats Comercials, 2 unitats amb 30 llocs escolars per unitat, en torn de matí.  
- GS Integració social, 2 unitats amb 20 llocs escolars per unitat (una unitat en torn de matí i una altra unitat en torn de vesprada).  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, previ informe favorable de la inspecció educativa.  
  
Tercer  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 7 de octubre de 2020.- El conseller d'Educació, Cultura i Esport. Per delegació atorgada per Resolució de 26 d'octubre de 2016, el secretari autonòmic d'Educació i Formació Professional: Miguel Soler Gracia.